PRANEŠIMAS ŽINIASKLAIDAI  
2025 m. spalio 31 d.

**„Jaunasis investuotojas 2025”: kai investavimas tampa žaidimu**

**Iki gruodžio 3 d. vykstantis „Luminor“ Privačiosios bankininkystės organizuojamas „Jaunojo investuotojo“ konkursas vėl suburė 7–18 metų amžiaus jaunuolius iš visos Lietuvos. Apie tai, ko tikėtis būsimiems dalyviams šiais metais, pasakoja „Luminor” banko Privačiosios bankininkystės turto valdytojas Eugenijus Sutkevičius.**

**Augina finansinį sąmoningumą**

„Jaunojo investuotojo” konkursas – žaidimas, skirtas lavinti finansinį raštingumą bei praktinius investavimo įgūdžius „Luminor Investor“ demo platformoje. Ši iniciatyva tapo kasmetine tradicija, įkvėpiančia jaunąją kartą ugdyti finansinį sąmoningumą ir priimti atsakingus sprendimus.

„Konkursas formuoja stiprią, finansiškai sąmoningą jaunąją kartą. Jis moko mąstyti kritiškai, ugdyti finansinį raštingumą ir siekti apčiuopiamų rezultatų. Jaunieji investuotojai savo pirmuosius portfelius sudaro naudodami įvairius finansinius instrumentus – akcijas, obligacijas, investicinius fondus bei ETF.  Žaidimą laimi tas, kuris per visą laikotarpį pasiekia didžiausią pelną”, – sako E. Sutkevičius.

„Luminor“ atstovas pabrėžia, kad konkursas teikia naudos ne tik jauniems investuotojams, bet ir jų tėvams.

„Sulaukiame daug gerų atsiliepimų iš tėvų, kurių vaikai dalyvauja šiame žaidime. Jie pasakoja, kad vaikai dažniau klausia tėvų patarimų ir nuomonės apie savo investicijų strategiją. Taip konkursas tampa puikia proga stiprinti ryšį tarp skirtingų kartų ir ugdyti bendrą finansinį sąmoningumą šeimoje,“ – teigia jis.

**Išmoko drąsos ir kantrybės**

Praėjusiais metais net 77 proc. dalyvių uždirbo teigiamą grąžą, o geriausio portfelio pelnas siekė 49 proc. Bendra visų dalyvių grąža buvo +4,6 proc. kai tuo pačiu laikotarpiu S&P 500 indeksas augo 7,15 proc.

Žaidimo nugalėtojais tapo Deividas ir Tėja, kuriuos sėkmė aplankė antruoju bandymu.

„Ankstesniais metais likome per žingsnį nuo pergalės, todėl nusprendėme pamėginti darkart – ir pavyko. Investavimo žinių iš pradžių turėjome nedaug, todėl mokėmės iš daugiau žinančių draugų, skaitėme informaciją forumuose. Abu esame kantrūs, abiejų rizikos tolerancija panaši – tai padėjo laikytis strategijos”, – pasakoja Deividas.

Tėja priduria: „Iš konkurso išsinešame daug patirties apie investavimą. Žinoma, suprantame, kad realybėje rizika ir nuostoliai gali būti didesni, bet šiame žaidime galima puikiai išbandyti savo gebėjimus.“

Būsimiems dalyviams laimėtojai pataria nebijoti klysti, tačiau sprendimus priimti tik atlikus detalią analizę. Tikimasi, kad šių metų žaidimas pritrauks dar daugiau entuziastų, o dalyviai ne tik varžysis dėl prizų, bet ir toliau gilins žinias, ugdys finansinę atsakomybę ir drąsiai žengs į investavimo pasaulį.

**Vertingi prizai ir registracija**

Dalyvis, surinkęs daugiausia taškų tarp visų trijų Baltijos šalių, laimės „MacBook Air”, o geriausias Lietuvos jaunasis investuotojas bus apdovanotas naujausiu „iPhone 17”.

**Apie „Luminor”:**

„Luminor” yra pirmaujantis nepriklausomas bankas Baltijos šalyse ir trečias pagal dydį finansinių paslaugų tiekėjas regione. Mes aptarnaujame asmenų, šeimų ir verslo finansinius poreikius. „Luminor” siekia gerinti savo klientų ir namų rinkų finansinę sveikatą bei skatinti jų augimą. Daugiau informacijos rasite [čia](https://luminor.ee/investors#financial-calendar).

**Daugiau informacijos:**

Šarūnas Kubilius  
„Luminor” komunikacijos projektų vadovas  
Tel.: +370 623 48086  
El. p.: [sarunas.kubilius@luminorgroup.com](mailto:sarunas.kubilius@luminorgroup.com)